แขวงกระทุ่มราย

กระทุ่มราย เป็นแขวงหนึ่งของเขตหนองจอก กรุงเทพมหานคร และเป็นที่ตั้งของสำนักงานเขตหนองจอก

ที่ตั้งและอาณาเขต 
แขวงกระทุ่มรายตั้งอยู่ทางทิศตะวันออกฟากใต้ของคลองแสนแสบในเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
 ทิศเหนือ ติดต่อกับแขวงหนองจอก (เขตหนองจอก) และตำบลศาลาแดง (อำเภอบางน้ำเปรี้ยว จังหวัดฉะเชิงเทรา) มีคลองแสนแสบเป็นเส้นแบ่งเขต
 ทิศตะวันออก ติดต่อกับตำบลศาลาแดง (อำเภอบางน้ำเปรี้ยว) และตำบลคลองหลวงแพ่ง (อำเภอเมืองฉะเชิงเทรา จังหวัดฉะเชิงเทรา) มีคลองบึงทองหลางเฒ่า คลองนครเนื่องเขต และคลองหลวงแพ่งเป็นเส้นแบ่งเขต
 ทิศใต้ ติดต่อกับแขวงลำต้อยติ่งและแขวงลำผักชี (เขตหนองจอก) มีคลองสองเป็นเส้นแบ่งเขต
 ทิศตะวันตก ติดต่อกับแขวงโคกแฝด (เขตหนองจอก) มีคลองลำปลาทิว (คลองขุดใหม่) เป็นเส้นแบ่งเขต

การคมนาคม 
ถนนในพื้นที่แขวงกระทุ่มราย ได้แก่
 ถนนเชื่อมสัมพันธ์ ตั้งแต่คลองแสนแสบไปจนสุดพื้นที่แขวง
 ถนนบุรีภิรมย์ ตั้งแต่วัดหนองจอกถึงท้ายซอยสังฆสันติสุข 3
 ถนนเลียบวารี ตั้งแต่ทางแยกหนองจอกไปจนสุดพื้นที่แขวง
 ถนนสังฆสันติสุข ตั้งแต่ทางแยกหนองจอกไปจนสุดถนน
 ถนนอยู่วิทยา ตั้งแต่ถนนสังฆสันติสุขถึงคลองสอง
 ถนนทหารอากาศอุทิศ (ทางหลวงแผ่นดินหมายเลข 3481) ตั้งแต่คลองนครเนื่องเขตถึงทางแยกหลวงแพ่ง
 ถนนสุวินทวงศ์ (ทางหลวงแผ่นดินหมายเลข 304) ตั้งแต่คลองสองถึงคลองหลวงแพ่ง

อ้างอิง 

กระทุ่มราย